Referat fra styremøte nr. 2, styret 2020-2021,  Fredrikstad BK Atlas
Tid: torsdag 4. juni 2020 kl. 18:00-20:00.
Sted: Fredrikstad BK Atlas sine lokaler, ute.
Til stede: Klas Pettersen, Ninni Pettersen, Christer Bjørsland, Geir Omberg, Arne Amundsen, Gudrun Høie, Ann Kristin Kjølholdt
Forfall: Khasan Tovsultanov

Saksliste

Sak 13, 2020: Godkjenning av referat fra sist styremøte

Referatet ble godkjent. Klas minner på at referat fra styremøtene ligger ute på hjemmesiden. 

Sak 14, 2020. Skal Atlas arranger treningsleir i sommer (i stedet for Atlas camp)? Nedsettelse av komité. Hvem skal i tilfelle få innbydelse og når/hvordan?

Styret mener at det er viktig å arrangere en treningsleir i sommer. Den vil bli avholdt på Atlas fra den 10-15 august 2020. Det vil bli registrering på mandag morgen. Pris på leiren vil være 1500 kr for eksterne utøvere og 750 kr for utøvere fra Atlas. Aldersgrense 8 år. Klas lager innbydelse og sender ut. Gudrun ser for seg at det vil bli to grupper med 20 deltagere i. Det vil starte med en løpeøkt om morgenen og fortsette med to bryteøkter. Det er ikke lov med buffé, så all mat må være porsjonspakket. Lokalet må vaskes hver dag.

Komitè: Klas, Gudrun, Christer, Arne, en fra damegruppa, evt. Ann Kristin


Sak 15, 2020. Bryteakademiet i Fredrikstad. Opprettelse av kontrakter med utøvere. Hva kan utøvere i Bryteakademiet forvente av Atlas, hva kan Atlas forvente av utøverne?

Trenerne utarbeider et forslag til kontrakt med klubbene og deltagerne som er involvert i Bryteakademiet. Stikkord vil her være; hva kan deltagerne forvente av oss, og hva slags forventninger har vi til utøverne. I løpet av hvert semester så vil klubbene få en kort vurdering fra oss. Pr. juni så forventer vi to deltagere som skal hospitere hos oss. 

Sak 16, 2020. Treninger i sommer. 

Det vil være tre økter for alle igjennom hele sommeren. Gudrun skal trene utøverne med hjelp de gangene Gudrun ikke har mulighet. 8 års aldersgrense. Klas legger ut informasjon på hjemmesiden og på FB.

Sak 17, 2020.  Sommeravslutning?

Det vil ikke, i tråd med Coronahensyn, bli avholdt tradisjonell sommeravslutning i Atlas. Klas vil dele ut is til deltageren på bryteskolen. I tillegg vil Gheorghe få en blomst. 

Sak 18, 2020. Atlashuset/påbygg. Status?

Komiteen bør se på tegningene som er sendt fra kommunen. Komiteen avholder et møte 8.6.20 kl. 18.00.

Sak 19, 2020. Maling av tilbygg. Oppussing/maling av treningslokale.

Gudrun kom med ideer til oppussing inne; blant annet om logoen til Atlas på en vegg inne i brytehallen. Det er også planlagt for rydding inne i lokale i forkant av malingen. 

Komité for maling og tilbygg ble: Arne, Christer, Khasan, Abdulla.

Arne spør Tommy Skauen om gamle brytebilder som kan pryde lokalet. 

Sak 20, 2020. Atlas har hatt utgifter til tur til Budapest, som ble avlyst. Det gjelder opptrykte trøyer og depositum for leiligheter. Hva gjør vi?

Atlas har lagt ut 20000 i depositum. Styret ble enig i at man fordeler dette på de som skulle ha reist. (over 16 år). 

Sak 21, 2020. Innkreving av treningsavgifter 2020.

Medlemskontingenten er sendt ut. Treningskontingenten for vår en 2020 er ikke sendt ut. Gudrun skaffer liste over hvilke utøvere som har deltatt på trening. 

Sak 22, 2020. Eventuelt

Christer kom med forslag om en mal for hvordan man melder seg inn i klubben, og hvordan man kjøper lisens. Christer utarbeider dette.

Invitere trenere fra Japan til klubben i forbindelse med VM i Oslo. Gudrun undersøker overslag for hvor mye dette vil koste.

Styret må jobbe mer med rekruttering. Dette punktet vil bli diskutert mer utførlig på neste styremøte. 

Klas innkaller til møte i sponsorkomitèen. 

[bookmark: _GoBack]Det er viktig at utøverne i klubben har like treningsdresser. Dette skaper identitet og samhold. Det har vært vanskelig å få tak i ansvarlig i G-Max i forbindelse med kjøp av treningsdresser. Klas tar kontakt med ansvarlig i G-Max. 

Ann Kristin Kjølholdt, ref. 




